Pappa!

Pappa! er en norsk bildebok for barn skrevet og illustrert av Svein Nyhus. Boka kom ut på Gyldendal Tiden første gang høsten 1998. Boka handler om den lille gutten Tommy som skal sove, men lengter etter og fantaserer om den fantastiske faren sin. Illustrasjonene i boka er tegnet med blyant og viskelær og fargelagt med vannfarger.

Pappa! er tegnerens tredje barnebok med egen tekst. Boka fikk kulturdepartementets bildebokpris og gull i klassen «bildebøker» i Årets vakreste bøker for bøker utgitt i 1998. Den er oversatt til gresk (2002), fransk (2005), italiensk (2007) og polsk (2008).

Eksterne lenker
 Nasjonalbibliotekets overbelyste faksimilekopi av Pappa!
 Svein Nyhus' egne blogginnlegg om Pappa!
 Forskning om barns møte med boka

Kategori:Norske barnebøker
Kategori:Bøker fra 1998